
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 927 

17 Ιουλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγχου 
στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΑΠΑΣΧΟΛΗΣΗ & 
ΕΠΑΓΓΕΛΜΑΤΙΚΗ ΚΑΤΑΡΤΙΣΗ, σε πράξη που συγχρη- 
ματοδοτείται από το ΕΚΤ, στο πλαίσιο του Γ’ ΚΠΣ. 1 
Έγκριση κατασκευής και κατοχής άμβικα μικρού απο- 
σταγματοποιού (διήμερου) στον Αγροτικό Συνεται¬ 
ρισμό Ζήρου. 2 

Συγκρότηση Επιτροπής για την Διενέργεια και Αξιο¬ 
λόγηση των αποτελεσμάτων του Διαγωνισμού με 
αριθμό διακήρυξης 7/2006 που αφορά το υποέρ- 
γο 6: «Προμήθεια και Εγκατάσταση Συμπληρωματ- 
κών Εργαστηρίων σε Σχολικές Μονάδες Ειδικής 
Αγωγής» του έργου «Προμήθεια και Εγκατάσταση 
Υπολογιστικού και Ειδικού Εξοπλισμού στις Μονάδες 


Ειδικής Αγωγής» . 3 

Καθορισμός ποσοστού απολύσεων κατά το Β’ εξάμηνο 

2006. 4 

Καταβολή έκτακτης οικονομικής ενίσχυσης σε ανέρ¬ 
γους της επιχείρησης ΚΛΩΣΤΗΡΙΑ ΠΡΕΒΕΖΗΣ. 5 

Έγκριση παροχής υπερωριών στο προσωπικό της Πλο¬ 
ηγικής Υπηρεσίας για το έτος 2006. 6 

Απόκτηση της Ελληνικής Ιθαγένειας από την ομογενή 
ΣΤΕΦΑΝΙΝΤΙ (δΤΕΡΑΝΙϋΙ) ΕΚΑΤΕΡΙΝΑ (ΕΚΑΤΕΒΙΝΑ) 

του ΠΑΒΕΛ και της ΤΑΜΑΡΑ κ.λ.π. 7 

Συμπλήρωση της υπ’ αριθμ. 7781/13.6.2006 απόφασης.. 8 
Συμπλήρωση της υπ’ αριθμ. 7623/13.6.2006 απόφασης. 9 
Τροποποίηση της υπ’ αριθμ. 2156/18.2.2004 (ΦΕΚ 612/ 
Β/27.4.2004) απόφασης Γενικού Γραμματέα Περιφέ¬ 
ρειας Κεντρικής Μακεδονίας. 10 

Τροποποίηση της υπ’ αριθμ. 20172/15.12.2004 (ΦΕΚ 430/ 
Β/5.4.2005) απόφασης Γενικού Γραμματέα Περιφέ¬ 
ρειας Κεντρικής Μακεδονίας. 11 

Έγκριση σύναψης σύμβασης μίσθωσης έργου στην 

Τ.Ε.Δ.Κ. Νομού Ευρυτανίας. 12 

Σύναψη σύμβασης μίσθωσης έργου στο Δήμο Φουρνάς 

Νομού Ευρυτανίας. 12 

Καθιέρωση υπερωριακής εργασίας (απογευματινής) των 
οδηγών του Γ ραφείου κίνησης Αυτοκινήτων της Νο¬ 
μαρχιακής Αυτοδιοίκησης Φλώρινας), κατά το Β’ εξά¬ 
μηνο 2006. 14 

Έγκριση κανονισμού και άδεια σύστασης του αμοιβαί¬ 
ου κεφαλαίου «ΑϋΩΟ ΕΠΙΚΟΥΡΙΚΟ ΜΙΚΤΟ ΕΞΩΤΕ¬ 
ΡΙΚΟΥ» που θα διαχειρίζεται η εταιρεία «ΑϋΟΟ ΑΙΟ 
ΑΕΔΑΚ». 15 


ΑΠΟΦΑΣΕΙ Σ 

Αριθμ. 2350/0051 (1) 

Σύσταση ελεγκτικής ομάδας για τη διενέργεια ελέγχου στο 
ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΑΠΑΣΧΟΛΗΣΗ & ΕΠΑΓ¬ 
ΓΕΛΜΑΤΙΚΗ ΚΑΤΑΡΤΙΣΗ, σε πράξη που συγχρηματοδο- 
τείται από το ΕΚΤ, στο πλαίσιο του Γ’ ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ Α' 251), όπως τροποποι¬ 
ήθηκε με το άρθρο 23 του ν. 3148/2003 (ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432 Β’). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

4. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

5. Το ετήσιο πρόγραμμα Τεχνικής Βοήθειας της Ε.Δ.ΕΛ. 
για το έτος 2006. 

6. Την ανάγκη διενέργειας ουσιαστικού ελέγχου στο ΕΠ 
Απασχόληση & Επαγγελματική Κατάρτιση 2000-2006. 

7. Το γεγονός ότι από τις διατάξεις αυτής της απόφασης 
προκαλείται δαπάνη 500 ευρώ, πλέον εργοδοτικών εισφο¬ 
ρών, για την αμοιβή των ελεγκτών, η οποία θα καλυφθεί 
από το Πρόγραμμα της Τεχνικής Βοήθειας της Ε.Δ.ΕΛ., 
αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε πράξη ΕΚΤ του Επιχειρησιακού 
Προγράμματος Απασχόληση & Επαγγελματική Κατάρτιση 
2000-2006 στο πλαίσιο του Γ' ΚΠΣ. 

2. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Χρονόπουλος Γεώργιος, υπάλληλος της Δ/νσης Προ¬ 
γραμματισμού και Ελέγχων (Δ.51). 

• Μπουλιγαράκη Αναστασία, υπάλληλος της Δ/νσης Προ¬ 
γραμματισμού και Ελέγχων (Δ.51). Συντονιστής της ελεγκτι¬ 
κής ομάδας ορίζεται ο Χρονόπουλος Γεώργιος. 

3. Ο έλεγχος θα διενεργηθεί κατά το χρονικό διάστημα 
από 10.7.2006 έως και 14.7.2006. 

4. Ειδικότερα θα ελεγχθούν: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Το Σύστημα Διαχείρισης και Ελέγχου της Ειδικής Υπη¬ 
ρεσίας Εφαρμογής Συγχρηματοδοτούμενων από το ΕΚΤ 
Ενεργειών (ΕΥΕ) του Υπουργείου Απασχόλησης & Κοινω¬ 
νικής Προστασίας, Τελικού δικαιούχου του έργου, όσον 
αφορά στην ελεγχόμενη πράξη. 

β) Το έργο «Κατάρτιση ανέργων σε πιστοποιημένα ΚΕΚ 
2004-2006» με κωδ. ΟΠΣ 84398 του εντάχθηκε στο μέτρο 
1.3 «Παρεμβάσεις και ενέργειες υπέρ των ανέργων για την 
προσαρμογή των δεξιοτήτων τους στις ανάγκες της αγο¬ 
ράς εργασίας» του ΕΠ Απασχόληση και Επαγγελματική 
Κατάρτιση 2000-2006. 

γ) Το ΚΕΚ ΔΕΛΤΑ ΑΝΑΠΤΥΞΙΑΚΗ ΕΚΠΑΙΔΕΥΤΙΚΗ Ε.Π.Ε. τον 
υλοποίησε το υποέργο με α/α 15 του παραπάνω έργου. 

δ) Το ΚΕΚ ΑΚΜΩΝ Κ. ΜΠΑΚΙΡΤΖΗΣ Ε.Ε. που υλοποίησε 
το υποέργο με α/α 137 του παραπάνω έργου. 

5. Έργο της ελεγκτικής ομάδας είναι ο έλεγχος του συ¬ 
στήματος διαχείρισης και ελέγχου, μέσω της επιλεγμένης 
πράξης, σε επίπεδο Τελικού Δικαιούχου και ειδικότερα: 

α. Η διαπίστωση της ύπαρξης επαρκούς διαδρομής ελέγ¬ 
χου σε επίπεδο κεντρικών περιφερειακών υπηρεσιών και 
τελικού δικαιούχου. 

β. Η διαπίστωση της ορθής διαχείρισης τον προγράμ¬ 
ματος σε σχέση με την ελεγχόμενη πράξη από τη Διαχει¬ 
ριστική Αρχή καθώς και η αποτελεσματική εκτέλεση της 
από τον τελικό δικαιούχο. 

γ. Η πορεία υλοποίησης 7ης πράξης, σύμφωνα με τις 
εθνικές και κοινοτικές διατάξεις. 

δ. Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 
ε. Η υλοποίηση του φυσικού αντικειμένου της πράξης, οι 
επιπτώσεις και τα αποτελέσματα της. 

6. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, τον θα υποβληθεί, εντός 
προθεσμίας τριών (3) μηνών, στη Διεύθυνση Προγραμματι¬ 
σμού και Ελέγχων του Γ ενικού Λογιστηρίου του Κράτους, 
για εισήγηση στην Επιτροπή Δημοσιονομικού Ελέγχου 
(Ε.Δ.Ε.Λ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 3 τον προοιμίου από¬ 
φαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθμ. Σ. 299/29 (2) 

Έγκριση κατασκευής και κατοχής άμβικα μικρού αποσταγ- 
ματοποιού (διήμερου) στον Αγροτικό Συνεταιρισμό Ζή- 
ρου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 5 του άρθρου 4 του ν. 2969/2001 «Αι¬ 
θυλική αλκοόλη και αλκοολούχα προϊόντα» (ΦΕΚ 281/Α»), 
β) Του άρθρου 3 του ν. 2960/2001 «Εθνικός Τελωνειακός 
Κώδικας» (ΦΕΚ 265/Α'). 

γ) Του π. δ/τος 295/26.7.1993 Σύσταση Δ/νσης Ειδικών Φό¬ 
ρων Κατανάλωσης στη Γενική Δ/νση Τελωνείων και Ε.Φ.Κ. 
(ΦΕΚ 131/Α'). 

2. Την υπ’ αριθμ. 231/4.11.2005 αίτηση του Αγροτικού Συ¬ 
νεταιρισμού που εδρεύει στο Δημοτικό Διαμέρισμα Ζήρου 
του Δήμου Λεύκης του Νομού Λασιθίου, για τη χορήγηση 


άδειας κατασκευής και κατοχής άμβικα απόσταξης στεμ- 
φύλων προκειμένου να εξυπηρετούνται οι μικροί αποσταγ- 
ματοποιοί (διήμεροι) της περιοχής. 

3. Την υπ' αριθμ. 3509/25.1.2006 βεβαίωση της Δ/νσης 
Αγροτικής Ανάπτυξης / Τμήμα Γεωργικής Ανάπτυξης Σητεί- 
ας της Νομαρχιακής Αυτοδιοίκησης Λασιθίου με την οποία 
πιστοποιείται ότι στην αγροτική περιοχή του Δημοτικού 
Διαμερίσματος Ζήρου του Δήμου Λεύκης καλλιεργούνται 
περί τα 84,2 στρέμματα αμπέλου και ότι οι παραγωγοί 
της περιοχής δεν εξυπηρετούνται από τους ιδιοκτήτες 
παραδοσιακών αμβίκων. 

4. Το υπ’ αριθμ 159/7.2.2006 έγγραφο του Τελωνείου Ση- 
τείας, με το οποίο βεβαιώνει τη συνδρομή των προϋποθέ¬ 
σεων που προβλέπονται από τον νόμο και εισηγείται τη 
χορήγηση έγκρισης κατασκευής και κατοχής άμβικα στον 
εν λόγω συνεταιρισμό. 

5. Την υπ’ αριθμ. 5733/ΔΙΟΕ 179/9.2.2006 κοινή απόφαση του 
Πρωθυπουργού και του Υπουργού Οικονομίας και Οικονομι¬ 
κών «Τροποποίηση της υπ’ αριθμ. 37930/ΔΙΟΕ 1264/14.10.2005 
απόφασης «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 204/Β713.2.2006). 

6. Τις διατάξεις του άρθρου 90, παρ. 2 του Κώδικα Νομο¬ 
θεσίας για την Κυβέρνηση και τα Κυβερνητικά Όργανα, ο 
οποίος κυρώθηκε με το άρθρο πρώτο του π. δ/τος 63/2005 
«Κωδικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α722.4.2005). 

7. Το γεγονός ότι, από τις διατάξεις της παρούσας, δεν 
προκύπτει δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε την κατασκευή και κατοχή ενός άμβικα 
(αποστακτικού μηχανήματος) χωρητικότητας μέχρι 130 
λίτρων, στον Αγροτικό Συνεταιρισμό Ζήρου που εδρεύει 
στο Δημοτικό Διαμέρισμα Ζήρου του Δήμου Λεύκης Ν. 
Λασιθίου, ο οποίος θα χρησιμοποιείται για την απόσταξη 
των στεμφύλων των μικρών αποσταγματοποιών (διημέρων) 
της περιοχής. 

Για την έκδοση της αδείας κατοχής του άμβικα, η μεταβί¬ 
βαση του οποίου σημειωτέον επιτρέπεται αποκλειστικά με 
τις προϋποθέσεις του τρίτου εδαφίου της παραγράφου 5 
του άρθρου 4 του ν. 2969/2001, θα εφαρμοσθούν οι σχετικές 
διατάξεις της παραγράφου 2 του ίδιου άρθρου. 

Κατά τα λοιπά, όσον αφορά στην λειτουργία του άμβικα, 
εφαρμόζονται οι διατάξεις της παραγράφου Ε’ του άρθρου 
7 του ίδιου νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. 3052 (3) 

Συγκρότηση Επιτροπής για την Διενέργεια και Αξιολόγηση 
των αποτελεσμάτων του Διαγωνισμού με αριθμό δια¬ 
κήρυξης 7/2006 που αφορά το υποέργο 6: «Προμήθεια 
και Εγκατάσταση Συμπληρωματκών Εργαστηρίων σε 
Σχολικές Μονάδες Ειδικής Αγωγής» του έργου «Προμή¬ 
θεια και Εγκατάσταση Υπολογιστικού και Ειδικού Εξο¬ 
πλισμού στις Μονάδες Ειδικής Αγωγής». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98Α) «Κωδικοποί¬ 
ηση της Νομοθεσίας για την Κυβέρνηση και Κυβερνητικά 
Όργανα». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων ΚΠΣ του ΥΠΕΠΘ, όπως το άρ¬ 
θρο 6 του ν. 3027/2002 ( ΦΕΚ152Α) όπως τροποποιήθηκε με 
το άρθρο 13 αρ. 12 του ν. 3149/10.6.2003 (ΦΕΚ 141 Α), και την 
υπ’ αριθμ. 10756/9.10.2002 κοινή υπουργική απόφαση (ΦΕΚ 
1343Β) όπως τροποποιήθηκε και ισχύει σήμερα. 

3. Το θεσμικό πλαίσιο που διέπει τον Ειδικό Λογαριασμό 
του ΥΠΕΠΘ και ιδιαίτερα την υπ’ αριθμ. 141/29.1.2004 υπουρ¬ 
γική απόφαση «Οδηγός Διαχείρισης Ειδικού Λογαριασμού» 
(ΦΕΚ 269Β), που ορίζει την αρμοδιότητα Γενικού Γραμματέα 
για τον ορισμό Επιτροπών και ρυθμίζει τις διαδικασίες για 
τις προμήθειες. 

4. Τις διατάξεις της Οδηγίας 2004/18 του Ευρωπαϊκού 
Κοινοβουλίου και του Συμβουλίου της 31.3.2004 περί συ¬ 
ντονισμού των διαδικασιών σύναψης δημοσίων συμβάσε¬ 
ων έργων, προμηθειών και υπηρεσιών και συμπληρωματι¬ 
κά όπου δεν συγκρούεται με την πρώτη το π.δ. 370/1995 
«Προσαρμογή της ελληνικής νομοθεσίας περί προμηθειών 
του Δημοσίου προς το Κοινοτικό Δίκαιο, ειδικότερα προς 
τις διατάξεις της Οδηγίας του Συμβουλίου της Ευρωπαϊ¬ 
κής Ένωσης 93/36/ΕΕ περί συντονισμού των διαδικασιών 
για τη σύναψη συμβάσεων δημοσίων προμηθειών» (ΦΕΚ 
199/Α/1995), όπως αυτό τροποποιήθηκε με το π.δ. 105/2000 
«Προσαρμογή της ελληνικής νομοθεσίας περί προμηθειών 
του δημοσίου τομέα προς το κοινοτικό δίκαιο και ειδικότε¬ 
ρα προς τις διατάξεις του άρθρου 2 της Οδηγίας 97/52/ΕΚ 
του Ευρωπαϊκού Κοινοβουλίου και του Συμβουλίου της 13ης 
Οκτωβρίου 1997» (ΦΕΚ 100/Α'/2000). 

5. Τις διατάξεις του π.δ. 394/1996 «Κανονισμός Προμηθειών 
Δημοσίου» (ΦΕΚ 266Α/1996), ιδίως το άρθρο 38. 

6. Τις διατάξεις του ν. 2860/2000 (ΦΕΚ 251Α) «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις». 

7. Τις διατάξεις του άρθρου 13επ. του ν. 2690/1999 «Κώ¬ 
δικας Διοικητικής Διαδικασίας» περί των «Συλλογικών Ορ¬ 
γάνων της Διοίκησης». 

8. Το π.δ. 4/2002 (ΦΕΚ3Α) «Εκτέλεση ενεργειών τεχνικής 
βοήθειας-στήριξης και διαχείριση των αντίστοιχων πόρων», 
άρθρο 3. 

9. Την υπ’ αριθμ. 152.867/ΚτΠ5554/Β/5.10.2005 Τροποποίηση 
Απόφασης ένταξης της πράξης «Προμήθεια και Εγκατάστα¬ 
ση Υπολογιστικού και Ειδικού Εξοπλισμού στις Μονάδες 
Ειδικής Αγωγής» με κωδικό ΜΙ3.86558, στο Μέτρο 1.1 του 
ΕΠ Κοινωνία της Πληροφορίας. 

10. Το εγκεκριμένο Τεχνικό Δελτίο της ανωτέρω Πράξης. 

11. Την υπ’ αριθμ. 1986/20.4.2006 απόφαση του Γενικού 
Γραμματέα ΥΠΕΠΘ, για την διενέργεια ανοικτού δημόσι¬ 
ου διεθνή διαγωνισμού για το έργο «Προμήθεια και Εγκα¬ 
τάσταση Συμπληρωματικών Εργαστηρίων σε Σχολικές 
Μονάδες Ειδικής Αγωγής» του Μέτρου 1.1 Επιχειρησιακού 
Προγράμματος Κοινωνία της Πληροφορίας. 

12. Τις υπάρχουσες Υπηρεσιακές ανάγκες και συγκεκρι¬ 
μένα: την αποτελεσματικότερη λειτουργία της Υπηρεσίας 
και την καλύτερη εξυπηρέτηση του πολίτη καθώς και τη 
λειτουργία του εν λόγω συλλογικού οργάνου εκτός ωρα¬ 
ρίου εργασίας για υπαλλήλους ή μισθωτούς του Δημοσίου, 
ΝΠΔΔ και ΟΤΑ., όπως και την ανάγκη αξιολόγησης των 
προσφορών για την προμήθεια εξοπλισμού για το έργο 
«Προμήθεια και Εγκατάσταση Συμπληρωματικών Εργαστη¬ 
ρίων σε Σχολικές Μονάδες Ειδικής Αγωγής» του Μέτρου 
1.1 του ΕΠ ΚτΠ. 

13. Ότι η δαπάνη που προκαλείται θα καλυφθεί από το 
υποέργο 5 «Αυτεπιστασία», του έργου «Προμήθεια και Εγκα¬ 
τάσταση Υπολογιστικού και Ειδικού εξοπλισμού στις Μο¬ 
νάδες Ειδικής Αγωγής», το ύψος της οποίας θα καθοριστεί 
με έκδοση σχετικής κοινή υπουργική απόφαση, σύμφωνα 
με τον ν. 3205/2003, αποφασίζει: 


Τη συγκρότηση στην Ειδική Υπηρεσία Εφαρμογής Προ¬ 
γραμμάτων ΚΠΣ του Υπουργείου Εθνικής Παιδείας και Θρη¬ 
σκευμάτων πενταμελούς Επιτροπής για την Διενέργεια και 
Αξιολόγηση των προσφορών Αναδοχών για τον Διαγωνισμό 
«Προμήθεια και Εγκατάσταση Συμπληρωματικών Εργαστηρί¬ 
ων σε Σχολικές Μονάδες Ειδικής Αγωγής» και την εισήγηση 
αποτελέσματος στην Υπηρεσία για την ανάδειξη αναδόχου 
(Αρ. Προκήρυξης Διαγωνισμού 7/2006. της ΕΥΕ-ΥΠΕΠΘ). 
Ορίζουμε τα μέλη της Επιτροπής αυτής ως εξής: 

Τακτικά μέλη: 

α. Καραμπίνης Αναστάσιος, Εκπαιδευτικός ΠΕ20, Απο¬ 
σπασμένος στο Γ ραφείο ΚτΠ ΥΠΕΠΘ 
β. Λάκκας Δημήτριος, Νομικός Σύμβουλος ΥΠΕΠΘ 
γ. Κατσιφαράκη Γεωργία, Εκπαιδευτικός ΠΕ19, Αποσπα¬ 
σμένη στο Γ ραφείο ΚτΠ ΥΠΕΠΘ 
δ. Γαίλας Ιωάννης, Εκπαιδευτικός ΠΕ03, Αποσπασμένος 
στην Δ/νση Προσωπικού Α’ Θμιας Εκπαίδευσης ΥΠΕΠΘ 
ε. Ατσαλη Βασιλεία, Διοικητικός ΚΥ ΥΠΕΠΘ. 
Αναπληρωματικά μέλη: 

α. Φύτρος Κων/νος, Εκπαιδευτικός ΠΕ19, Αποσπασμένος 
στο Γ ραφείο ΚτΠ ΥΠΕΠΘ 

β. Ανδροβιτσανέα Μεταξία, Πάρεδος Νομικού Συμβουλίου 
του Κράτους 

γ. Βουτσινάκης Κων/νος, Δάσκαλος ΠΕ70, Αποσπασμένος 
στο Γ ραφείο ΚτΠ ΥΠΕΠΘ 

δ. Αντωνίου Αγγελική, Εκπαιδευτικός ΠΕ02, Αποσπασμένη 
στην Διεύθυνση Ειδικής Αγωγής ΥΠΕΠΘ 
ε. Καπνιάρη Εύα Μαρίνα, Εκπαιδευτικός ΠΕ20, Αποσπα¬ 
σμένη στην ΚΥ ΥΠΕΠΘ. 

1. Πρόεδρος της επιτροπής ορίζεται ο Καραμπίνης Ανα¬ 
στάσιος 

2. Χρέη Γραμματειακής Υποστήριξης της επιτροπής θα 
εκτελέσει η Σκαλτσά Δήμητρα Στέλεχος ΕΥΕ ΥΠΕΠΘ. 

3. Έργο της επιτροπής είναι η παραλαβή, αποσφράγιση, 
αξιολόγηση των προσφορών, καθώς και η υποβολή πρό¬ 
τασης αποτελέσματος για τον ανωτέρω διαγωνισμό στην 
Αναθέτουσα Αρχή. 

4. Η Επιτροπή επιλαμβάνεται επίσης όλων των ενστάσε¬ 
ων, προσφυγών και των λοιπών θεμάτων. 

5. Η Επιτροπή δύναται να ζητεί τη γνώμη ειδικών, για 
εξειδικευμένα τεχνικά και νομικά θέματα σχετικά με το 
διαγωνισμό. 

6. Οι συνεδριάσεις θα γίνονται πέραν του κανονικού 
ωραρίου εργασίας των συμμετεχόντων στην Επιτροπή 
Αξιολόγησης. 

7. Η Επιτροπή θα λειτουργεί σύμφωνα με τις ισχύουσες 
διατάξεις περί συλλογικών οργάνων και πρέπει σε τέσσερις 
(4) μήνες από την ημερομηνία διενέργειας του διαγωνισμού 
να υποβάλει τα πρακτικά αξιολόγησης των αποτελεσμά¬ 
των του διαγωνισμού στην Ειδική Υπηρεσία Εφαρμογής 
Προγραμμάτων ΚΠΣ. 

8. Η Επιτροπή ορίζεται αμειβόμενη. Για την αποζημίω¬ 
ση των μελών της Επιτροπής θα εκδοθεί σχετική κοινή 
υπουργική απόφαση στο πλαίσιο του Ν. 3205/03. Όσοι από 
τα παραπάνω μέλη είναι ενταγμένα στελέχη της ΕΥΕ δεν 
λαμβάνουν αμοιβή. 

9. Η δαπάνη που προκαλείται θα καλυφθεί από το υπο- 
έργο 5 «Αυτεπιστασία», του έργου «Προμήθεια και Εγκατά¬ 
σταση Υπολογιστικού και Ειδικού εξοπλισμού στις Μονάδες 
Ειδικής Αγωγής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2006 

Η ΥΠΟΥΡΓΟΣ 

ΜΑΡΙΕΤΑ ΓΙΑΝΝΑΚΟΥ 

Αριθμ. 31009 (4) 

Καθορισμός ποσοστού απολύσεων κατά το Β’ εξάμηνο 
2006. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 (ΦΕΚ 
78/Α). 

2. Τις διατάξεις του π.δ. 368/1989 «Οργανισμός του Υπουρ¬ 
γείου Εργασίας (ΦΕΚ163/Α/16.6.1998). 

3. Τις διατάξεις του εδαφίου β' της παρ. 2 του ν. 1387/1983 
(ΦΕΚ 110/Α/1983), όπως τροποποιήθηκε με την παρ. 2 του 
άρθρου 9 του ν. 2874/2000 (ΦΕΚ 286/Α). 

4. Τη γνώμη του Ανωτάτου Συμβουλίου Εργασίας που 
διατυπώθηκε κατά τη συνεδρίαση της 26.6.2006. (Πρακτικό 
συνεδρίασης 68/26.6.2006). 

5. Τ ις κρατούσες σήμερα συνθήκες στην Ελληνική αγορά 
εργασίας. 

6. Την υπ' αριθμ. 80030/19.4.2006 (ΦΕΚ 501 Β/19.4.2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση αρ¬ 
μοδιοτήτων στον Υφυπουργό Απασχόλησης και Κοινωνικής 
Προστασίας». 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού και ως εκ τούτου δεν εμπίπτει στις δια¬ 
τάξεις της παραγρ. 3 του άρθρου 22 του ν. 2362/1995 (περί 
δημοσίου λογιστικού), αποφασίζουμε: 

Καθορίζουμε για το Β’ εξάμηνο έτους 2006 σε δύο τοις 
εκατό (2%) και μέχρι τριάντα (30) άτομα κατ’ ανώτατο όριο 
το μήνα, το ποσοστό των απολύσεων προσωπικού που 
προβλέπεται στο εδάφιο β της παρ. 2 του άρθρου 1 του ν. 
1387/1983, όπως τροποποιήθηκε με την παρ. 2 του άρθρου 
9 του ν. 2874/2000 και ισχύει σήμερα. Απολύσεις πέραν του 
ορίου αυτού θεωρούνται ομαδικές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 30986 (5) 

Καταβολή έκτακτης οικονομικής ενίσχυσης σε ανέργους 
της επιχείρησης ΚΛΩΣΤΗΡΙΑ ΠΡΕΒΕΖΗΣ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 368/1989 «Οργανισμός του Υπουρ¬ 
γείου Εργασίας» (ΦΕΚ 163/Α/16.6.1989). 

2. Το άρθρο 90 του π.δ. 63/2005 (ΦΕΚ 98/Α). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

5. Την υπ’ αριθμ. 1825/26/20.6.2006 απόφαση του Δ.Σ. του 
ΟΑΕΔ (αριθμ. Συνεδρ.26/20.6.2006) που μας διαβιβάσθηκε 
από τον ΟΑΕΔ με το υπ’ αριθμ. Β118894/23.6.2006 έγγραφο 
του. 

6. Το γεγονός ότι από τις διατάξεις της παρούσας Υπουρ¬ 
γικής Απόφασης δεν προκαλείται δαπάνη σε βάρος του 
Κρατικού προϋπολογισμού και ως εκ τούτου δεν εμπίπτει 
στις διατάξεις της παρ. 3 του άρθρου 22 του ν. 2362/1995 
(περί Δημοσίου Λογιστικού). 


7. Τις διατάξεις της υπ’ αριθμ. 80030/19.4.2006 (ΦΕΚ 511/Β) 
κοινής απόφασης του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση αρμο¬ 
διοτήτων στον Υφυπουργό Απασχόλησης και Κοινωνικής 
Προστασίας», αποφασίζουμε: 

Α. Εγκρίνουμε την καταβολή έκτακτης οικονομικής ενί¬ 
σχυσης από 800,00 € σε κάθε ένα από τους 180 ανέργους 
της επιχείρησης ΚΛΩΣΤΗΡΙΑ ΠΡΕΒΕΖΗΣ, με την προϋπό¬ 
θεση να είναι άνεργοι κατά την καταβολή. 

Β. Η συνολική δαπάνη ανέρχεται στο ποσό των 144.000,00 
€ (180x800,00= 144.000,00 €). 

Γ. Υπόλογος διαχειριστής ορίζεται η προϊσταμένη της 
Τ.Υ του ΟΑΕΔ Πρεβέζης ΓΑΛΙΑΤΣΟ ΘΕΟΔΩΡΟ. 

Δ. Την έκδοση χρηματικού εντάλματος προπληρωμής σε 
βάρος του ΚΑΕ 2641. Η δαπάνη από την παρούσα απόφαση 
δεν βαρύνει τον Κρατικό Προϋπολογισμό, αλλά βαρύνει 
εξ'ολοκλήρου τον προϋπολογισμό του ΟΑΕΔ. 

Ε. Η απόδοση του λογαριασμού γίνεται σε δύο (2) μήνες 
από την ημερομηνία λήξης. 

Στ. Η λήξη της καταβολής ορίζεται σε 60 ημέρες από την 
ημερομηνία έναρξης. 

Ζ. Μεταφορά πίστωσης από τον ΚΑΕ 2641 «εισφορές υπέρ 
γενικότερων κοινωνικών εθνικών σκοπών της Διοίκησης 
στον ίδιο ΚΑΕ της Περ/κής Δ/νσης Ηπείρου με το ποσό 
των 140.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. Μ.8415.6/01/06 (6) 

Έγκριση παροχής υπερωριών στο προσωπικό της Πλοη¬ 
γικής Υπηρεσίας για το έτος 2006. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις των άρθρων 4 και 25 του ν. 3142/1955 
«περί Πλοηγικής Υπηρεσίας» (ΦΕΚ 43Α'). 

β. Το π.δ. 242/1999 « Οργανισμός Υπουργείου Εμπορικής 
Ναυτιλίας» (ΦΕΚ 201 Α’)„ 

γ. Το π.δ. 175/2002 «Οργανισμός Διάρθρωσης και Λειτουρ¬ 
γίας Γ ενικής Γ ραμματείας Λιμένων & Λιμενικής Πολιτικής» 
(ΦΕΚ 158 Α’). 

δ. Το άρθρο 16 του ν. 3205/2003 «Μισθολογικές ρυθμίσεις 
κλπ.» (ΦΕΚ 297 Α’). 

ε. Το υπ’ αριθμ. 4213.1/03/06/13.1.2006 έγγραφο του ΚΛΠ/ 
ΔΠΣΠ. 

στ. Την υπ’ αριθ. Μ. 8414.4/01/05/4.8.2005 απόφαση ΥΕΝ 
«Συγκρότηση Συμβουλίου Πλοηγικής Υπηρεσίας» (ΦΕΚ 1133 
Β’). 

ζ. Την υπ' αριθμ. 1909/2006 γνωμοδότηση Συμβουλίου 
Πλοηγικής Υπηρεσίας. 

η. Τις υπηρεσιακές ανάγκες της Πλοηγικής Υπηρεσίας 
του ΥΕΝ που θα καλυφθούν με υπερωριακή εργασία, απο¬ 
φασίζουμε: 

1. Την αποδοχή της υπ’ αριθμ. 1909/27.3.2006 (θέμα 3ο) 
γνωμοδότησης του Συμβουλίου Πλοηγικής Υπηρεσίας και 
εγκρίνουμε την παροχή υπερωριών στο προσωπικό της 
Πλοηγικής Υπηρεσίας ως εξής: 

α)Έως 1840 ώρες απογευματινής υπερωριακής εργασίας 
στους 13 υπαλλήλους της Πλοηγικής Υπηρεσίας για εργα¬ 
σίες συγκέντρωσης, ταξινόμησης και αρχειοθέτησης του 
οικονομικού αρχείου της Πλοηγικής Υπηρεσίας προκειμέ- 

νου να αποσταλεί για έλεγχο στο Ελεγκτικό Συνέδριο. Ο 
αριθμός των υπερωριών δεν θα υπερβεί τις 50 ανά υπάλ¬ 
ληλο μηνιαίως. 

β)Έως 300 ώρες υπερωριακής αμοιβής για το έτος 2006 
στον Μηχανοτεχνίτη ΚΑΡΑΝΤΑΝΗ Λάζαρο του Πλοηγικού 
Σταθμού Πειραιά για απογευματινή-νυχτερινή υπερωριακή 
απασχόληση και υπερωριακή εργασία Κυριακών και εξαιρέ¬ 
σιμων ημερών, για την αντιμετώπιση εξαιρετικά εκτάκτων 
και απρόβλεπτων αναγκών επισκευής των πλωτών μέσων 
του Πλοηγικού Σταθμού Πειραιά ο οποίος λειτουργεί σε 
24ωρη βάση και όλες τις ημέρες του έτους. Η υπερωριακή 
εργασία δεν θα υπερβεί τις 25 ώρες μηνιαίως. 

γ) Η συνολική δαπάνη και τις δύο περιπτώσεις δεν θα 
υπερβεί το ποσό των 19.000 Ευρώ. 

2. Η ανωτέρω πίστωση έχει εγγράφει στον Προϋπολο¬ 
γισμό του Κεφαλαίου Πλοηγικής Υπηρεσίας χρήσης 2006 
και θα βαρύνει τους Κ.Α 0261 & 0263. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


Απόκτηση της Ελληνικής Ιθαγένειας από την ομογενή ΣΤΕ- 
ΦΑΝΙΝΤΙ (8ΤΕΡΑΝΙΩΙ) ΕΚΑΤΕΡΙΝΑ (ΕΚΑΤΕΒΙΝΑ) του ΠΑ- 
ΒΕΛ και τηςΤΑΜΑΡΑ κ.λ.π. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

1. Με την υπ’ αριθμ. Φ.21849/6930/15.6.2006 απόφαση του 
Γενικού Γραμματέα Περιφέρειας Αττικής γίνεται αποδε¬ 
κτή η αίτηση της ομογενούς ΣΤΕΦΑΝΙΝΤΙ (3ΤΕΡΑΝΙΩΙ) 
ΕΚΑΤΕΡΙΝΑΣ (ΕΚΑΤΕΒΙΝΑ) του ΠΑΒΕΛ και της ΤΑΜΑΡΑ, 
περί αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α’) «Περί 
κυρώσεως του Κώδικα της Ελληνικής Ιθαγένειας» καθώς και 
ο εξελληνισμός του ονοματεπωνύμου της από ΣΤΕΦΑΝΙΝΤΙ 
ΕΚΑΤΕΡΙΝΑ σε ΣΤΕΦΑΝΙΔΟΥ ΑΙΚΑΤΕΡΙΝΗ. 

2. Με την υπ’ αριθμ. Φ. 21850/6931/15.6.2006 απόφαση του 
Γενικού Γραμματέα Περιφέρειας Αττικής γίνεται αποδεκτή 
η αίτηση του ομογενούς ΣΤΕΦΑΝΙΝΤΙ (δΤΕΡΑΝΟ) ΑΝΑΣΤΑΣ 
(ΑΝΑδΤΑδ) του ΙΒΑΝ και της ΑΝΦΙΣΑ, περί αποκτήσεως 
της Ελληνικής Ιθαγένειας σύμφωνα με τις διατάξεις 15 και 
35 του ν. 3284/10.11.2004 (ΦΕΚ 217 Α’) «Περί Κυρώσεως του 
Κώδικα της Ελληνικής Ιθαγένειας» καθώς και ο εξελληνι- 
σμός του ονοματεπωνύμου του από ΣΤΕΦΑΝΙΝΤΙ ΑΝΑΣΤΑΣ 
σε ΣΤΕΦΑΝΙΔΗΣ ΑΝΑΣΤΑΣΙΟΣ. 

3. Με την υπ’ αριθμ. Φ.21851/6932/15.6.2006 απόφαση του 
Γ ενικού Γ ραμματέα Περιφέρειας Αττικής γίνεται αποδεκτή 
η αίτηση του ομογενούς ΚΑΡΑΚΟΖ (ΚΑΒΑΚΟΖ) ΓΚΕΡΑΣΙΜ 
(ΟΕΒΑδΙΜ) του ΓΚΑΒΡΙΛ και της ΝΑΝΤΕΖΝΤΑ, περί αποκτή¬ 
σεως της Ελληνικής Ιθαγένειας σύμφωνα με τις διατάξεις 
15 και 35 του ν. 3284/10.11.2004 (ΦΕΚ 217 Α') «Περί Κυρώσεως 
του Κώδικα της Ελληνικής Ιθαγένειας». 

4. Με την υπ’ αριθμ. Φ.21852/6933/15.6.2006 απόφαση του 
Γενικού Γραμματέα Περιφέρειας Αττικής γίνεται αποδε¬ 
κτή η αίτηση του ομογενούς ΚΑΛΙΦΑΤΙΝΤΙ (ΚΑΕΙΡΑΤΙϋΙ) 
ΓΚΕΟΡΓΚίί (ΘΕΟΒΟΥ) του ΙΒΑΝ και της ΜΑΡΓΚΑΡΙΤΑ, περί 
αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α’) «Περί 
Κυρώσεως του Κώδικα της Ελληνικής Ιθαγένειας» καθώς 
και ο εξελληνισμός του ονοματεπωνύμου του από ΚΑΛΙ- 
ΦΑΤΙΝΤΙ ΓΚΕΟΡΓΚίί σε ΚΑΛΙΦΑΤΙΔΗΣ ΓΕΩΡΓΙΟΣ. 


5. Με την υπ’ αριθμ. Φ.21858/6943/15.6.2006 απόφαση του 
Γ ενικού Γ ραμματέα Περιφέρειας Αττικής γίνεται αποδεκτή 
η αίτηση του ομογενούς ΣΑΛΟΜΙΝΤΙ (5ΑΕΟΜΙΩΙ) ΠΑΒΕΛ 
(ΡΑ\/ΕΙ_) του ΣΟΚΡΑΤ και της ΑΛΛΑ, περί αποκτήσεως της 
Ελληνικής Ιθαγένειας σύμφωνα με τις διατάξεις 15 και 35 
του ν. 3284/10.11.2004 (ΦΕΚ 217 Α’) «Περί Κυρώσεως του 
Κώδικα της Ελληνικής Ιθαγένειας» καθώς και ο εξελληνι- 
σμός του ονοματεπωνύμου του από ΣΑΛΟΜΙΝΤΙ ΠΑΒΕΛ σε 
ΣΑΛΩΜΙΔΗΣ ΠΑΥΛΟΣ. 

6. Με την υπ’ αριθμ. Φ.21859/6944/15.6.2006 απόφαση του 
Γενικού Γραμματέα Περιφέρειας Αττικής γίνεται αποδε¬ 
κτή η αίτηση του ομογενούς ΣΑΛΟΜΙΝΤΙ (3ΑΙΟΜΙΩΙ) ΚΟΝ- 
ΣΤΑΝΤΙΝ (ΚΟΝδΤΑΝΤΙΝ) του ΣΟΚΡΑΤ και της ΑΛΛΑ, περί 
αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α') «Περί 
Κυρώσεως του Κώδικα της Ελληνικής Ιθαγένειας» καθώς 
και ο εξελληνισμός του ονοματεπωνύμου του από ΣΑΛΟ- 
ΜΙΝΤΙ ΚΟΝΣΤΑΝΤΙΝ σε ΣΑΛΩΜΙΔΗΣ ΚΩΝΣΤΑΝΤΙΝΟΣ. 

7. Με την υπ’ αριθμ. Φ. 19842/4824/15.6.2006 απόφαση του 
Γ ενικού Γ ραμματέα Περιφέρειας Αττικής γίνεται αποδεκτή 
η αίτηση του ομογενούς ΙΑΣΟΝΙΝΤΙ (ΥΑ30ΝΙΩΙ) ΙΑΣΟΝ 
(ΥΑδΟΝ) του ΕΜΜΑΝΟΥΗΛ και της ΒΕΡΑ, περί αποκτήσεως 
της Ελληνικής Ιθαγένειας, σύμφωνα με τις διατάξεις 15 και 
35 του ν. 3284/10.11.2004 (ΦΕΚ 217 Α') «Περί Κυρώσεως του 
Κώδικα της Ελληνικής Ιθαγένειας» καθώς και ο εξελληνι- 
σμός του ονοματεπωνύμου του από ΙΑΣΟΝΙΝΤΙ ΙΑΣΟΝ σε 
ΙΑΣΟΝΙΔΗΣ ΙΑΣΩΝ. 

8. Με την υπ’ αριθμ. Φ.21844/4823/15.6.2006 απόφαση του 
Γενικού Γραμματέα Περιφέρειας Αττικής γίνεται αποδε¬ 
κτή η αίτηση της ομογενούς ΚΟΣΚΟΣΙΝΤΙ (Κ03Κ03ΙΩΙ) 
ΝΑΝΤΕΖΝΤΑ (ΝΑϋΕΖϋΑ) του ΒΑΣΙΛίί και της ΜΑΡΙΑΣ, περί 
αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α') «Περί 
Κυρώσεως του Κώδικα της Ελληνικής Ιθαγένειας» καθώς 
και ο εξελληνισμός του επωνύμου της από ΚΟΣΚΟΣΙΝΤΙ 
σε ΚΟΣΚΟΣΙΔΟΥ. 

9. Με την υπ’ αριθμ. Φ.20475/4558/15.6.2006 απόφαση του 
Γ ενικού Γ ραμματέα Περιφέρειας Αττικής γίνεται αποδεκτή 
η αίτηση του ομογενούς ΤΟΚΑΡΕΒ (ΤΟΚΑΒΕΝ/) ΙΓΟΡ (ΙΟΟΒ) 
του ΑΛΕΞΕΙ και της ΝΕΟΝΙΛΑ, περί αποκτήσεως της Ελλη¬ 
νικής Ιθαγένειας σύμφωνα με τις διατάξεις 15 και 35 του ν. 
3284/10.11.2004 (ΦΕΚ 217 Α') «Περί Κυρώσεως του Κώδικα 
της Ελληνικής Ιθαγένειας». 

10. Με την υπ’ αριθμ. Φ.15903/5900/15.6.2006 απόφαση 
του Γ ενικού Γ ραμματέα Περιφέρειας Αττικής γίνεται απο¬ 
δεκτή η αίτηση της ομογενούς ΓΚΟΥΡΤΖΙΕΒΑ (ΟΙΙΒϋΙΕνΑ) 
ΝΤΙΑΝΑ (ΩΙΑΝΑ) του ΖΟΡΑ και της ΝΑΤΕΛΑ, περί αποκτή¬ 
σεως της Ελληνικής Ιθαγένειας σύμφωνα με τις διατάξεις 
15 και 35 του ν. 3284/10.11.2004 (ΦΕΚ 217 Α') «Περί Κυρώ¬ 
σεως του Κώδικα της Ελληνικής Ιθαγένειας» καθώς και 
ο εξελληνισμός του επωνύμου της από ΓΚΟΥΡΤΖΙΕΒΑ σε 
ΓΚΟΥΡΤΖΙΔΗ. 

11. Με την υπ’ αριθμ. Φ.9359/οικ. 5901/15.6.2006 απόφαση 
του Γ ενικού Γ ραμματέα Περιφέρειας Αττικής γίνεται απο¬ 
δεκτή η αίτηση της ομογενούς ΑΜΠΟΥΖΟΒΑ (ΑΒϋΖΟνΑ) 
ΕΛΙΣΑΒΕΤ (ΥΕ1_ΙΖΑ\/ΕΤΑ) του ΣΑΒΕΛΛΙΟΥ και της ΝΑΝΤΙΑΣ, 
περί αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α') «Περί 
Κυρώσεως του Κώδικα της Ελληνικής Ιθαγένειας». 

12. Με την υπ’ αριθμ. Φ.9717/4480/15.6.2006 απόφαση του 
Γενικού Γραμματέα Περιφέρειας Αττικής γίνεται απο¬ 
δεκτή η αίτηση της ομογενούς ΝΑΡΙΣΚΙΝΑ (ΝΑΒΙ3ΚΙΝΑ) 
ΜΑΡΓΑΡΙΤΑΣ (ΜΑΒΟΑΒΙΤΑ) του ΙΩΑΝΝΗ και της ΜΑΡΙΑΣ, 
περί αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α’) «Περί 
Κυρώσεως του Κώδικα της Ελληνικής Ιθαγένειας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13. Με την υπ' αριθμ. Φ.20022/4474/15.6.2006 απόφαση του 
Γενικού Γραμματέα Περιφέρειας Αττικής γίνεται αποδεκτή 
η αίτηση της ομογενούς ΚΟΡΙΟΥΤΣΕΒΑ (ΚΟΒΥυΟΗΕνΑ) 
ΠΩΛΙΝΑΣ (ΡΟϋΝΑ) του ΓΕΩΡΓΙΟΥ και της ΟΛΓΑΣ, περί 
αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α') «Περί 
Κυρώσεως του Κώδικα της Ελληνικής Ιθαγένειας καθώς 
και ο εξελληνισμός του επωνύμου της από ΚΟΡΙΟΥΤΣΕΒΑ 
σε ΚΟΡΙΟΥΤΣΙΔΟΥ. 

14. Με την υπ’ αριθμ. Φ.11394/5902/15.6.2006 απόφαση του 
Γ ενικού Γ ραμματέα Περιφέρειας Αττικής γίνεται αποδεκτή 
η αίτηση του ομογενούς ΑΠΟΚΑΤΑΝΙΔΗ (ΑΡΟΚΑΤΑΝΙϋΙδ) 
ΑΛΕΞΑΝΔΡΟΥ (ΑΙΈΧΑΝϋΒΕ) του ΒΙΑΤΣΕΣΛΑΒ και της ΓΑΛΗ¬ 
ΝΗΣ, περί αποκτήσεως της Ελληνικής Ιθαγένειας, σύμφωνα 
με τις διατάξεις 15 και 35 του ν. 3284/10.11.2004 (ΦΕΚ 217 Α’) 
«Περί Κυρώσεως του Κώδικα της Ελληνικής Ιθαγένειας». 

15. Με την υπ’ αριθμ. Φ.11395/5903/15.6.2006 απόφαση του 
Γ ενικού Γ ραμματέα Περιφέρειας Αττικής γίνεται αποδεκτή 
η αίτηση της ομογενούς ΑΠΟΚΑΤΑΝΙΔΗ (ΑΡΟΚΑΤΑΝΙϋΙΒ) 
ΓΑΛΗΝΗΣ (ΟΑΙΙΝΑ) του ΑΛΕΞΑΝΔΡΟΥ και της ΑΝΝΑΣ, περί 
αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α') «Περί 
Κυρώσεως του Κώδικα της Ελληνικής Ιθαγένειας». 

Αθήνα, 15 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια Περιφέρειας 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. οικ. 8581 (8) 

Συμπλήρωση της υπ’ αριθμ. 7781/13.6.2006 απόφασης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997, (ΦΕΚ 107/τ.Α/30.5.1997), 
«Διοίκηση Οργάνωση Στελέχωση της Περιφέρειας ρύθμιση 
θεμάτων για την Τοπική Αυτ/ση και άλλες διατάξεις». 

2. Τις διατάξεις του άρθ. 14 του ν. 3202/2003 «Εκλογικές 
δαπάνες κατά τις Νομαρχιακές & Δημοτικές εκλογές, οι¬ 
κονομική διοίκηση και διαχείριση των ΟΤΑ, θέματα αλλο¬ 
δαπών και άλλες διατάξεις». 

3. Τα υπ’ αριθμ. 28299/30.5.2006 και 32151/21.6.2006 έγ¬ 
γραφα του ΥΠΕΣΔΔΑ. 

4. Την υπ’ αριθμ. 7781/13.6.2006 απόφασή μας σχετικά 
με την συγκρότηση της προβλεπόμενης από τις διατά¬ 
ξεις του άρθ.14 του ν. 3202/2003 Επιτροπής Ελέγχου Δα¬ 
πανών του Νομού Καβάλας της Περιφέρειας Ανατολικής 
Μακεδονίας-Θράκης και η οποία δημοσιεύθηκε στο ΦΕΚ 
726/τ.Β/15.6.2006. 

5. Την ανάγκη συμπλήρωσης της αναφερόμενης στο θέμα 
απόφασής μας, σύμφωνα με τα οριζόμενα στην υπ’ αριθμ. 
27527/15.5.2006 απόφαση του Υπουργού Εσωτερικών Δημόσιας 
Διοίκησης και Αποκέντρωσης (ΦΕΚ 713/τ.Β/13.6.2006) αναφορι¬ 
κά με την Οργάνωση και Λειτουργία της Επιτροπής Ελέγχου 
Δαπανών του άρθ.14 του ν. 3202/2003, αποφασίζουμε: 

Συμπληρώνουμε την υπ’ αριθμ. 7781/13.6.2006 απόφασή 
μας με την οποία συγκροτήθηκε η προβλεπόμενη από τις 
διατάξεις του άρθ.14 του ν. 3202/2003 Επιτροπή Ελέγχου 
Δαπανών του Νομού Καβάλας στην Περιφέρεια Ανατολικής 
Μακεδονίας-Θράκης και ορίζουμε: 

Α. Χώρο συνεδριάσεων της Επιτροπής Ελέγχου Δαπα¬ 
νών του Νομού Καβάλας το κατάστημα της Δ/νσης Τοπ. 
Αυτ/σης & Δ/σης Ν. Καβάλας της Περιφέρειας Ανατολικής 
Μακεδονίας-Θράκης και συγκεκριμένα το γραφείο της 
Δ/ντριας, Εθν. Αντιστάσεως 20, Καβάλα (Διοικητήριο 2ος 
όροφος). 


Β. Τους κάτωθι υπαλλήλους της Δ/νσης Τοπ. Αυτ/σης & 
Δ/σης Ν.Καβάλας της Περιφέρειας Ανατολικής Μακεδονί¬ 
ας-Θράκης 

1. Στρατηλάτη Παρασκευή ΠΕ/Α αναπληρούμενη από τον 
Βογιατζή Νικόλαο ΠΕ/Γ. 

2. Κοντοστόλη Εμμανουήλ ΤΕ/Γ αναπληρούμενο από την 
Παπαδημητρίου Αθηνά ΔΕ/Α, 

οι οποίοι και θα παρέχουν την γραμματειακή υποστήριξη 
της επιτροπής και θα ασκούν τις αρμοδιότητες τις οριζόμε¬ 
νες στην υπ’ αριθμ. 27527/15.6.2006 απόφαση του Υπουργού 
Εσωτερικών Δημόσιας Διοίκησης και Αποκέντρωσης. 

Με την απόφαση αυτή προκαλείται δαπάνη σε βάρος 
του Κρατικού Προϋπολογισμού το ύψος της οποίας θα 
προσδιορισθεί σύμφωνα με τα οριζόμενα στην παρ.7 του 
άρθ. 14 του ν. 3202/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 28 Ιουνίου 2006 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 8582 (9) 

Συμπλήρωση της υπ’ αριθμ. 7623/13.6.2006 απόφασης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997, (ΦΕΚ 107/τ.Α/30.5.1997), 
«Διοίκηση Οργάνωση Στελέχωση της Περιφέρειας ρύθμιση 
θεμάτων για την Τ οπική Αυτ/ση και άλλες διατάξεις». 

2. Τις διατάξεις του άρθ.15 του ν. 3202/2003 «Εκλογικές 
δαπάνες κατά τις Νομαρχιακές & Δημοτικές εκλογές, οι¬ 
κονομική διοίκηση και διαχείριση των ΟΤΑ, θέματα αλλο¬ 
δαπών και άλλες διατάξεις». 

3. Τα υπ’ αριθμ. 28299/30.5.2006 και 32151/21.6.2006 έγ¬ 
γραφα του ΥΠΕΣΔΔΑ. 

4. Την υπ’ αριθμ. 7623/13.6.2006 απόφασή μας σχετικά 
με την συγκρότηση της προβλεπόμενης από τις διατάξεις 
του άρθ.15 του ν. 3202/2003 Επιτροπής Εκλογικών Παρα¬ 
βάσεων του Νομού Καβάλας της Περιφέρειας Ανατολικής 
Μακεδονίας-Θράκης και η οποία δημοσιεύθηκε στο ΦΕΚ 
726/τ.Β/15.6.2006. 

5. Την ανάγκη συμπλήρωσης της αναφερόμενης στο θέμα 
απόφασής μας, σύμφωνα με τα οριζόμενα στην υπ’ αριθμ. 
26200/18.5.2006 απόφαση του Υπουργού Εσωτερικών Δημό¬ 
σιας Διοίκησης και Αποκέντρωσης (ΦΕΚ 645/τ.Β/23.5.2006) 
αναφορικά με την Οργάνωση και Λειτουργία της Επιτρο¬ 
πής Εκλογικών Παραβάσεων του άρθ. 15 του ν. 3202/2003, 
αποφασίζουμε: 

Συμπληρώνουμε την υπ’ αριθμ. 7623/13.6.2006 απόφασή 
μας με την οποία συγκροτήθηκε η προβλεπόμενη από τις 
διατάξεις του άρθ.15 του ν. 3202/2003 Επιτροπή Εκλογικών 
Παραβάσεων του Νομού Καβάλας στην Περιφέρεια Ανατο¬ 
λικής Μακεδονίας-Θράκης και ορίζουμε: 

Α. Χώρο συνεδριάσεως της Επιτροπής Ελέγχου Εκλογι¬ 
κών Παραβάσεων του Νομού Καβάλας το κατάστημα της 
Δ/νσης Τοπ. Αυτ/σης & Δ/σης Ν. Καβάλας της Περιφέ¬ 
ρειας Ανατολικής Μακεδονίας-Θράκης και συγκεκριμένα 
το γραφείο της Δ/ντριας, Εθν. Αντιστάσεως 20, Καβάλα 
(Διοικητήριο 2ος όροφος). 

Β. Τους κάτωθι υπαλλήλους της Δ/νσης Τοπ. Αυτ/σης & 
Δ/σης Ν. Καβάλας 

1. Βογιατζή Νικόλαο ΠΕ/Γ 

2. Παπαδημητρίου Αθηνά ΔΕ/Α 

οι οποίοι και θα επικουρούν την επιτροπή και θα 

ασκούν τις αρμοδιότητες τις οριζόμενες στην υπ' αριθμ. 
26200/18.5.2006 απόφαση του Υπουργού Εσωτερικών Δη¬ 
μόσιας Διοίκησης και Αποκέντρωσης. 

Με την απόφαση αυτή προκαλείται δαπάνη σε βάρος 
του Κρατικού Προϋπολογισμού το ύψος της οποίας θα 
προσδιορισθεί σύμφωνα με τα οριζόμενα στην παρ.4 του 
άρθ. 15 του ν. 3202/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Καβάλα, 28 Ιουνίου 2006 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

( 10 ) 

Τροποποίηση της υπ’ αριθμ. 2156/18.2.2004 (ΦΕΚ 612/ 
Β/27.4.2004) απόφασης Γενικού Γραμματέα Περιφέρει¬ 
ας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 1245/16.5.2006 απόφαση του Γενικού 
Γραμματέα Περιφέρειας Κεντρικής Μακεδονίας τροπο¬ 
ποιείται η υπ’ αριθμ. 2156/18.2.2004 (ΦΕΚ 612/Β/27.4.2004) 
απόφασή μας περί απόκτησης της Ελληνικής ιθαγένειας 
του ομογενούς ΠΑΡΟΤΣΙΔΗ ΝΤΙΜΑ του ΝΙΚΟΛΑΟΥ και της 
ΜΑΓΙΑ ως προς τη συμπλήρωση του ονόματος και επώ¬ 
νυμου συζύγου στο αποφασιστικό μέρος το «ΓΡΗΓΟΡΙΑΝ 
ΚΡΙΣΤΙΝΑ». 

Ο Γ ενικός Γ ραμματέας Περιφέρειας 

ΓΕΩΡΓΙΟΣ ΤΣΙΟΤΡΑΣ 
-♦- 

( 11 ) 

Τροποποίηση της υπ’ αριθμ. 20172/15.12.2004 (ΦΕΚ 430/ 
Β/5.4.2005) απόφασης Γενικού Γραμματέα Περιφέρειας 
Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 9361/12.5.2006 απόφαση του Γενικού 
Γραμματέα Περιφέρειας Κεντρικής Μακεδονίας τροπο¬ 
ποιείται η υπ’ αριθμ. 20172/15.12.2004 (ΦΕΚ 430/Β/5.4.2005) 
απόφαση περί απόκτησης της Ελληνικής ιθαγένειας της 
ομογενούς ΠΑΓΙΑΝΝΙΔΗ ΒΙΟΛΕΤΑ του ΙΒΑΝ και της ΕΛΕ- 
ΝΑΣ, διαγράφεται το «ονοματεπώνυμο του συζύγου της» 
στο αποφασιστικό μέρος. 

Ο Γ ενικός Γ ραμματέας Περιφέρειας 

ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 3273 (12) 

Έγκριση σύναψης σύμβασης μίσθωσης έργου στην 
Τ.Ε.Δ.Κ. Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την υπ’ αριθμ. 1-5/2006 απόφαση του Διοικητικού 
Συμβουλίου της Τοπικής Ένωσης Δήμων και Κοινοτήτων 
(Τ.Ε.Δ.Κ.) Νομού Ευρυτανίας με την οποία αποφασίσθηκε 
η υποβολή αιτήματος προς έγκριση για σύναψη σύμβασης 


μίσθωσης του έργου «Δράση δικτύωσης της ΤΕΔΚ Ευρυτα¬ 
νίας της Τοπικής Πρωτοβουλίας Απασχόλησης -Συλλογική 
παρέμβαση ανάταξης της απασχόλησης στην Ευρυτανία» 
του Π.Ε.Π. Στερεός Ελλάδας 2000-2006, με ένα (1) άτομο 
ειδικότητας Π.Ε.-3 Πολιτικών Μηχανικών ή Τ.Ε.-3 Πολιτικών 
Μηχανικών. 

4. Το υπ’ αριθμ. 32934/23.6.2006 έγγραφο του ΥΠΕΣΔΔΑ 
με το οποίο μας γνωστοποιήθηκε η έγκριση σύναψης σύμ¬ 
βασης μίσθωσης έργου στον ως άνω φορέα, με την υπ’ 
αριθμ. ΔΙΠΠ/ΦΈΓΚΡ. 1/220/12077/22.6.2006 απόφαση της 
Επιτροπής του αρ. 2 παρ. 1 της υπ’ αριθμ. 55/1998 ΠΥΣ και 
την υπ’ αριθμ. 32903/22.6.2006 απόφαση κατανομής του 
Υφυπουργού ΥΠΕΣΔΔΑ, αποφασίζουμε: 

Εγκρίνουμε τη σύναψη σύμβασης μίσθωσης του έργου 
«Δράση δικτύωσης της ΤΕΔΚ Ευρυτανίας της Τοπικής Πρω¬ 
τοβουλίας Απασχόλησης - Συλλογική παρέμβαση ανάτα¬ 
ξης της απασχόλησης στην Ευρυτανία» του Π.Ε.Π. Στερεός 
Ελλάδας 2000-2006, με ένα (1) άτομο ειδικότητας Π.Ε.-3 
Πολιτικών Μηχανικών ή Τ.Ε.-3 Πολιτικών Μηχανικών, υπό 
τους κατωτέρω όρους και προϋποθέσεις: 

1. Το άτομο αυτό θα απασχοληθεί αποκλειστικά και μόνο 
ως Διαχειριστής Δικτύου για την υλοποίηση της δράσης 
δικτύωσης του προγράμματος Τοπικές Πρωτοβουλίες Απα¬ 
σχόλησης (Τ.Π.Α.)- «Συλλογική παρέμβαση ανάταξης της 
απασχόλησης στην Ευρυτανία». 

2. Η χρονική διάρκεια της σύμβασης ορίζεται σε ένα (1) 
έτος, από της υπογραφής της. 

3. Το συνολικό ποσό αμοιβής που θα καταβληθεί σ’ αυτόν 
καθ’ όλη την διάρκεια της σύμβασης, ορίζεται στο ποσό των 
19.000,00 €, συμπεριλαμβανομένου και του Φ.Π.Α. 

4. Ως τόπος εκτέλεσης του ανατιθέμενου έργου, ορίζεται 
η έδρα του φορέα υλοποίησης του έργου. 

Η Τ.Ε.Δ.Κ. Νομού Ευρυτανίας ως φορέας υλοποίησης του 
έργου αυτού, καλείται να καθορίσει τους λοιπούς αναγκαί¬ 
ους όρους καθώς και κάθε άλλη λεπτομέρεια αναφορικά 
με τα δικαιώματα και τις υποχρεώσεις του αναδόχου και 
να συμπεριλάβει αυτούς στην σύμβαση μίσθωσης που θα 
καταρτισθεί σύμφωνα με τις διατάξεις του άρθ.6 του ν. 
2527/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 26 Ιουνίου 2006 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

Αριθμ. 3281 (13) 

Σύναψη σύμβασης μίσθωσης έργου στο Δήμο Φουρνάς 
Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την υπ’ αριθμ. 1-1/2006 απόφαση του Δημοτικού Συμ¬ 
βουλίου του Δήμου Φουρνάς Νομού Ευρυτανίας με την 
οποία αποφασίσθηκε η υποβολή αιτήματος προς έγκριση 
για σύναψη σύμβασης μίσθωσης έργου, με ένα (1) άτομο 
ειδικότητας Π.Ε.ή Τ.Ε. Μηχανικός Έργων. 

4. Το υπ’ αριθμ. 32934/23.6.2006 έγγραφο του ΥΠΕΣΔΔΑ 
με το οποίο μας γνωστοποιήθηκε η έγκριση σύναψης 
σύμβασης μίσθωσης έργου στον ως άνω Δήμο, με την 
υπ’ αριθμ. ΔΙΠΠ/Φ.ΕΓΚΡ.1/220/12077/22.6.2006 απόφαση της 

Επιτροπής του αρ.2 παρ.1 της υπ’ αριθμ. 55/1998 ΠΥΣ και 
την υπ’ αριθμ. 32903/22.6.2006 απόφαση κατανομής του 
Υφυπουργού ΥΠΕΣΔΔΑ, αποφασίζουμε: 

Εγκρίνουμε τη σύναψη σύμβασης μίσθωσης έργου στο 
Δήμο Φουρνάς Νομού Ευρυτανίας, με ένα (1) άτομο ειδι¬ 
κότητας Π.Ε. ή Τ.Ε. Μηχανικός έργων, υπό τους κατωτέρω 
όρους και προϋποθέσεις: 

1. Το άτομο αυτό θα απασχοληθεί αποκλειστικά και μόνο 
με την παρακολούθηση και παραλαβή των εκτελούμενων 
από το Δήμο έργων, τη σύνταξη μελετών καθώς και τη 
συλλογή στοιχείων για την κατάρτιση του τεχνικού προ¬ 
γράμματος. 

2. Η χρονική διάρκεια της σύμβασης ορίζεται σε ένα (1) 
έτος, από της υπογραφής της. 

3. Το συνολικό ποσό αμοιβής που θα καταβληθεί σ’ αυτόν 
καθ’ όλη την διάρκεια της σύμβασης, ορίζεται στο ποσό των 
15.000,00 €, συμπεριλαμβανομένου και του Φ.Π.Α. 

4. Ως τόπος εκτέλεσης του ανατιθέμενου έργου, ορίζεται 
η έδρα του Δήμου Φουρνάς. 

Ο Δήμος Φουρνάς Νομού Ευρυτανίας ως φορέας υλο¬ 
ποίησης του έργου αυτού, καλείται να καθορίσει τους 
λοιπούς αναγκαίους όρους καθώς και κάθε άλλη λεπτο¬ 
μέρεια αναφορικά με τα δικαιώματα και τις υποχρεώσεις 
του αναδόχου και να συμπεριλάβει αυτούς στην σύμβαση 
μίσθωσης, που θα καταρτισθεί σύμφωνα με τις διατάξεις 
του άρθ.6 του ν. 2527/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 26 Ιουνίου 2006 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

Αριθμ. 1407 (14) 

Καθιέρωση υπερωριακής εργασίας (απογευματινής) των 
οδηγών του Γραφείου κίνησης Αυτοκινήτων της Νο¬ 
μαρχιακής Αυτοδιοίκησης Φλώρινας), κατά το Β’ εξά¬ 
μηνο 2006. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση...» 
(ΦΕΚ 180/τ. Α79.9.1999). 

2. Τις διατάξεις των άρθρων 2 (παρ. 1 περ. β’) και 3 (παρ. 
1) του ν. 301/1976 «Περί της εις την Εφημερίδα της Κυβερ¬ 
νήσεως δημοσιευομένης ύλης...» (ΦΕΚ 91/τ. Α720.4.1976). 

3. Τ ις διατάξεις του άρθρου 16 του ν. 3205/2003 «Μισθολο- 

γικές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και ΟΤΑ.»(ΦΕΚ 297/τ.Α). 

4. Την ανάγκη υπερωριακής εργασίας πέραν του ωραρίου 
και κατά τις απογευματινές ώρες των επτά (7) οδηγών 
του Γ ραφείου κίνησης Αυτοκινήτων της Νομαρχιακής Αυ¬ 
τοδιοίκησης Φλώρινας, οι οποίοι λόγω της θέσεως τους 
εργάζονται πολλές ώρες ημερησίως. 

5. Το από 20.6.2006 υπηρεσιακό σημείωμα της Δ/νσης 
Οικονομικών Υπηρεσιών από το οποίο προκύπτει ότι έχει 
προβλεφθεί η απαιτούμενη πίστωση για την πληρωμή 
των υπερωριών των εν λόγω επτά (7) υπαλλήλων (Φ072 
ΚΑΕ0511), αποφασίζουμε: 


Καθιερώνουμε υπερωριακή εργασία καθ’ υπέρβαση της 
υποχρεωτικής, κατά τις απογευματινές ώρες, κατά το Β’ 
εξάμηνο 2006 για τους επτά (7) οδηγούς του Γραφείου 
κίνησης Αυτοκινήτων της Νομαρχιακής Αυτοδιοίκησης 
Φλώρινας που εργάζονται όλες τις ημέρες και πολλές φο¬ 
ρές πέραν του ωραρίου, δεδομένου ότι υπάρχουν ανάγκες 
μετακινήσεων για εκτέλεση υπηρεσίας. 

Η υπερωριακή απασχόληση αφορά τις ώρες από 14:30 
μέχρι και 22:00 κάθε εργάσιμη ημέρα και μέχρι 60 ώρες 
μηνιαίως (απογευματινές). 

Οι δαπάνες της παρούσας θα βαρύνουν τις πιστώσεις 
του Φ. 072 ΚΑΕ 0511 

Η παρούσα ισχύει έναν (1) μήνα πριν από την ημερομηνία 
δημοσίευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 21 Ιουνίου 2006 

Ο Νομάρχης κ.α.α. 

Ο Αντινομάρχης 
ΚΩΝ/ΝΟΣ ΚΟΝΣΟΥΛΗΣ 

-♦- 

Αριθμ. 2734 (15) 

Έγκριση κανονισμού και άδεια σύστασης του αμοιβαίου κε¬ 
φαλαίου «ΑΙΙΟΟ ΕΠΙΚΟΥΡΙΚΟ ΜΙΚΤΟ ΕΞΩΤΕΡΙΚΟΥ» που 
θα διαχειρίζεται η εταιρεία «ΑϋΟΟ ΑΙΟ ΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Αριθμ. απόφ. 410/28.6.2006 Γενικού Διευθυντή) 

Λαμβάνοντας υπόψη: 

1. Τις διατάξεις των άρθρων 8,12 και 13 του ν. 3283/2004 
«Ανώνυμες εταιρείες διαχείρισης αμοιβαίων κεφαλαίων, 
οργανισμοί συλλογικών επενδύσεων σε κινητές αξίες, αμοι¬ 
βαία κεφάλαια και άλλες διατάξεις» (ΦΕΚ Α/210/2.11.2004). 

2. Την υπ’ αριθμ. 14/379/18.4.2006 απόφαση του Διοικητικού 
Συμβουλίου της Επιτροπής Κεφαλαιαγοράς «Μεταβίβαση 
αρμοδιοτήτων και της εξουσίας υπογραφής «Με εντολή 
Δ.Σ.» στην Εκτελεστική Επιτροπή, στο Γενικό Διευθυντή 
και στους Προϊσταμένους Διευθύνσεων και Τμημάτων της 
Επιτροπής Κεφαλαιαγοράς» (ΦΕΚ Β/674/31.5.2006). 

3. Την από 8.5.2006 επιστολή της διαχειρίστριας εταιρείας 
«ΑΙΙΟΟ ΑΙΟ ΑΕΔΑΚ» με το υποβληθέν σχέδιο κανονισμού 
του ανωτέρω αμοιβαίου κεφαλαίου και την από 5.5.2006 
επιστολή του θεματοφύλακα ΕΡΘ ΕΙΙΒΟΒΑΝΚ ΕΒΘΑ3ΙΑ3 
ΑΕ. 

4. Την από 7 Ιουνίου 2006 εισήγηση της Διεύθυνσης Χορή¬ 
γησης Αδειών και Εποπτείας Φορέων της Κεφαλαιαγοράς, 
αποφασίζει: 

Εγκρίνει τον κανονισμό του αμοιβαίου κεφαλαίου «ΑϋΟΟ 
ΕΠΙΚΟΥΡΙΚΟ ΜΙΚΤΟ ΕΞΩΤΕΡΙΚΟΥ» και παρέχει άδεια για τη 
σύστασή του. Το εν λόγω αμοιβαίο κεφάλαιο θα διαχειρί¬ 
ζεται η εταιρεία «ΑίΙΟΟ ΑΙΟ ΑΕΔΑΚ» και θεματοφύλακας 
θα είναι η εταιρεία «ΕΡΟ ΕίΙΒΟΒΑΝΚ ΕΒΟΑ3ΙΑ3 ΑΕ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 
Ο Γ ενικός Διευθυντής 
ΓΕΩΡΓΙΟΣ ΚΑΛΛΙΑΣ 

